Fl-ewwel ġranet ta' Diċembru, waqt li dan l-għadd ta' ''Il-Malti' kien ġa fl-istampa qrajna għall-għarrieda li s-Sur Franz Mangion miet. Ma kienx ilu li attenda għall-aħħar seduta tal-Kunsill tal-Akkademja ii tagħha kien membru. U wieħed mill-ahħar xogħlijiet li għamel qabel mewtu kienet kontribuzzjoni għal 'Il Malti' bħala reċenzjoni u l- ġudizzju tiegħu fuq xi membri ġodda li talbu biex jidħlu bħala mem- bri akkademiċi. Is-sur Mangion kien bniedem magħruf biżżejjed f'Malta għax qat- ta' ħajtu kollha jaħdem għall-edukazzjoni ta' wliedna, Kien mgħallem fl-iskejjel primarji, kien surmast u mbagħad spettur fid-dipartiment tal-edukazzjoni, Kien jagħti l-privat, kien igħallem fil-Kulleġġ tat- Taħriġ tal-Għalliema u kien ukoll igħin l-iskola li s-sinjura tiegħu għandha ġo tas-Sliema, Kien membru ta' diversi għaqdiet u kif ġa għedna kien membru akkademiku magħna minn Ottubru tal-1972. Dan l-aħħar kien ukoll membru tal-Kunsill u kien wieħed mill-iktar assidwi fl-attendenza u fil-kooperazzjoni tiegħu għal dak li jkun hemm bżonn, Kien inkarigat dan l-aħħar mill-Kunsill biex flimkien ma' Patri Karm Fenech, S.J., is- segretarju tal-Akkademja u editur ta' 'Il-Malti' u mas-sur Frans Sam- mut membru ieħor tal-Kunsill, jiġbru antoloġija tal-aħħar novelli li dehru fil-Malti u oħra ta' l-ahjar essavs. Is-Sur Mangion kiteb bosta artikolu, novelli u poeżiji li hu ippub- lika f'diversi rivisti u xandar anki fuq ir-Rediffusion u Xandir Malta. Imma l-aqwa biċċa xogħol tiegħu li tibqa' torbtu mal-letteratura tal- Malti hija bla dubbju x-xogħol kbir u meħtieġ li hu wettaq meta qaleb għall-Malti l-poema ta' Milton, 'Paradise Lost' li hu ippublika taħt l-Isem 'il-Ġenna Mitlufa'' Biċċa xogħol li titlob mhux biss ka- paċità fl-ilsien Malti imma ukoll fl-ilsien ingliż u arti poetika ukoll. Dan kien ippublikat mill-Klabb Kotba Maltin u nistgħu naħsbu 'ta' liema sodisfazzjon kien għas-sur Mangion li jara ħidma li swietlu tant sabar u tant saħriet u għaraq tara d-dawl. Mis-sur Mangion l-Akkademja tilfet membru ħabrieki, mhux biss tal-Akkademja imma anki tal-kunsill, tilfet membru li kien attiv u li kien jidħol għax-xogħol b'ruħu u ġismu. Aħna waqt li jisgħob bina għat-teifa tiegħu, nagħtu l-għomor kif ġa għamilna lill-familja tiegħu u nitolbu lill-qarrejja kollha jiftakruf'ruħu fit-talb tagħhom.